ไทยพบผู้ติดเชื้อโควิดเพิ่ม 157 ราย ดันยอดป่วยสะสม 10,991 คน ไร้เสียชีวิต
ไทยพบผู้ติดเชื้อโควิดเพิ่ม 157 ราย ดันยอดป่วยสะสม 10,991 คน ไร้เสียชีวิต 
ไทยพบผู้ติดเชื้อโควิดเพิ่ม 157 ราย ดันยอดป่วยสะสม 10,991 คน ไร้เสียชีวิต
13 ม.ค. 2564

นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (13 ม.ค.64) ระบุพบผู้ป่วยยืนยันติดเชื้อรายใหม่ 157 ราย โดยเป็นผู้ติดเชื้อในประเทศ 132 ราย แบ่งเป็นผู้ป่วยรายใหม่จากระบบเฝ้าระวังและระบบบริการฯ 90 ราย และจากการค้นหาผู้ติดเชื้อเชิงรุกในชุมชน 42 ราย ส่วนอีก 25 รายเป็นผู้ที่เดินทางมาจากต่างประเทศ
ทั้งนี้ ส่งผลให้จำนวนผู้ป่วยยืนยันสะสมในประเทศ ล่าสุดเพิ่มขึ้นเป็น 10,991 ราย แบ่งเป็นการติดเชื้อในประเทศ 8,791 ราย ติดเชื้อจากการตรวจคัดกรองเชิงรุก 3,006 ราย และเป็นผู้เดินทางมาจากต่างประเทศ 2,200 ราย อยู่ในสถานที่กักกันที่รัฐจัดให้ 1,618 ราย รักษาหายป่วยเพิ่ม 211 ราย รักษาหายแล้วรวม 6,943 ราย ยังรักษาอยู่ 3,981 ราย ไม่มีรายงานผู้เสียชีวิตเพิ่ม ทำให้ตัวเลขผู้เสียชีวิตสะสม คงที่ 67 ราย